**MOKYMŲ ANTIMIKROBINIO ATSPARUMO VALDYMO TEMA**

# TECHNINĖ SPECIFIKACIJA

### BENDROSIOS NUOSTATOS

1. Pirkimo objektas – VšĮ Lietuvos sveikatos mokslų universiteto Kauno ligoninės vykdomo projekto „Antimikrobinių vaistų vartojimo valdymas“ Antimikrobinių vaistų vartojimo valdymo stacionarinėse asmens sveikatos priežiūros įstaigose modelio bandomasis diegimas dalyje numatytų sveikatos priežiūros ir farmacijos specialistų profesinės kvalifikacijos tobulinimo mokymų organizavimo ir vykdymo paslaugos (toliau – Paslaugos).

2. Paslaugų užsakovas – VšĮ Lietuvos sveikatos mokslų universiteto Kauno ligoninė.

3. Paslaugos finansuojamos VšĮ Lietuvos sveikatos mokslų universiteto Kauno ligoninės vykdomo projekto „Antimikrobinių vaistų vartojimo valdymo plėtojimas“ Antimikrobinių vaistų vartojimo valdymo stacionarinėse asmens sveikatos priežiūros įstaigose modelio bandomasis diegimas Nr. 1VS-0557/PPP-38 (2025-06-05) 11 veiklos lėšomis.

4. Perkamos paslaugos apima:

4.1. Mokymų lektorių paiešką, atranką ir suderinimą su Paslaugų užsakovu;

4.2. Elektroninę dalyvių registraciją su identifikacija;

4.3. Mokymų programos derinimą ir pateikimą;

4.4. Mokomosios medžiagos parengimą ir išsiuntimą el. paštu;

4.5. Elektroninių pažymėjimų generavimą ir pateikimą;  
**Pažymėjimai turi būti suderinti su Valstybine akreditavimo sveikatos priežiūros tarnybos (VASPVT) Kompetencijų platformos reikalavimais ir ten registruojami.**

4.6. Mokymų organizavimą nuotoliniu būdu naudojant saugią platformą.  
**Paslaugų teikėjas turi turėti akredituotą mokymų programą, patvirtintą Sveikatos apsaugos ministerijos, ir užtikrinti galimybę perduoti dalyvių duomenis į VASPVT Kompetencijų platformą.**

4.7. Mokymų moderavimą ir techninę pagalbą;

4.8. Administravimą ir koordinavimą viso Sutarties vykdymo metu.

5. Paslaugų teikėjas turi įsivertinti visas būtinas išlaidas.

### II. MOKYMŲ ORGANIZAVIMAS IR VYKDYMAS

6. Mokymai vykdomi nuotoliniu būdu per platformą, leidžiančią tapatybės atpažinimą, paskaitų stebėjimą ir testų atlikimą.

7. **Platforma turi užtikrinti prieigą prie mokymų visą parą, visomis savaitės dienomis (įskaitant savaitgalius ir valstybines šventes).**

8. Kiekvienas dalyvis turi turėti galimybę peržiūrėti kursą individualiai jam patogiu laiku. Mokymo medžiaga turi būti prieinama iškart po registracijos. Dalyvavusiems ir išlaikiusiems testą, mokymų programa turi būti prieinama iki 2026-04-30.

9. Mokymų trukmė – ne mažiau 8 akademinių valandų ir ne daugiau – 10 akademinių valandų.

10. Dalyvių skaičius – ne daugiau kaip 630 dalyvių.

11. Mokymų forma – nuotoliniai paskaitų įrašai.

12. Tikslinė grupė – įvairių sričių gydytojai, slaugytojai, vaistininkai.

13. Dalyvių mokymosi pasiekimų įvertinimas vykdomas testu, kurio rezultatas patvirtinamas pažymėjimu.

14. Sistema turi automatiškai sugeneruoti testo išlaikymo pažymėjimą tik jį išlaikius.

Mokymų informacija:

|  |  |  |  |  |
| --- | --- | --- | --- | --- |
| Eil.  Nr. | Mokymų tema | Mokymų kalba | Trukmė (akad. val.) | Dalyvių skaičius |
| 1 | Antimikrobinių vaistų vartojimo valdymas asmens sveikatos priežiūros įstaigose | Lietuvių | 8-10 | ne daugiau kaip 630 |

15. Mokymų programa ir turinys. Mokymų programą turi sudaryti ne mažiau kaip šios temos:

- Antimikrobinių vaistų vartojimo valdymo principai;

- Rezervinių antibiotikų vartojimo gairės;

- Klinikinė farmakologija (farmakokinetika, farmakodinamika);

- Racionalus empirinis vartojimas;

- Chirurginė profilaktika;

- Mikrobiologinių ėminių paėmimas;

- Slaugytojų vaidmuo;

- IT sprendimai antimikrobinių vaistų vartojimo valdyme.

16. Dalyviams pateikiama lektorių parengta dalomoji medžiaga (paskaitų skaidrės pdf formatu).

17. Pažymėjimus generuoja elektroninė sistema ir perduoda “Kompetencijų platforma”.

18. Paslaugų teikėjas pateikia mokymų ataskaitą iki 2025 m. gruodžio mėn. 1 d., kurioje bus šie duomenys:

- Registracijos sąrašas su žyma apie dalyvavimą ir testo išlaikymą;

- Mokymų programa;

- Lektorių medžiaga.

### III. ADMINISTRAVIMAS IR KITI REIKALAVIMAI

19. Paslaugų teikėjas paskiria atsakingą asmenį, ir informuoja Paslaugų užsakovą.

20. Visi techniniai klausimai turi būti suderinti su Užsakovu el. paštu ne vėliau kaip 1 d. d. iki mokymų pradžios. Mokymus pradėti ne vėliau nei 2025 m. rugsėjo mėn. 15 d.

21. Paslaugų teikėjas užtikrina sklandų procesą, bendradarbiauja su Užsakovu.

20. Naudotini logotipai ir žymėjimas – pagal 2020 m. rugsėjo 8 d. įsakymu Nr. 1V-831 patvirtintą „Informacijos apie Viešosios Įstaigos Lietuvos Sveikatos Mokslų Universiteto Kauno Ligoninės veiklą teikimo viešosios informacijos rengėjams ir skleidėjams tvarkos aprašą“ Nr. TA76-2020 (Leidimas Nr. 1) komunikacijos reikalavimus.